Source: http://obeclekarovce.sk/view.php?cisloclanku=2017030002
Timestamp: 2019-02-18 01:49:29+00:00

Document:
Súhlas k výrubu drevín
Naša značka: Vybavuje: Sobrance
2017/51 Ing. Šulgan 10.3.2017
Vec: Správne konanie vo veci – žiadosť Mária Pivarníková o udelenie súhlasu k výrubu drevín na parcele č. 690/1 v katastrálnom území Lekárovce – začatie správneho konania.
- O z n á m e n i e o začatí konania a p o z v á n k a na miestne šetrenie.
Žiadosťou doručenou na Obecný úrad Lekárovce dňa 02.03.2017 požiadala Mária Pivarníková, Nad Laborcom 1770/6, 071 01 Michalovce o udelenie súhlasu k výrubu drevín – 2 ks smrek na parcele č. 690/1 v katastrálnom území Lekárovce. Dôvodom výrubu je skutočnosť, že stromy zasahujú do elektrického vedenia, čo spôsobuje pri silnejšom vetre problémy a ohrozenie na živote, napríklad pri páde stromov. Korene stromov narúšajú statiku objektu nachádzajúceho sa v ich blízkosti. Parcela je vo vlastníctve žiadateľa. Na výrub sa vyžaduje súhlas podľa § 47 ods. 3 zákona NR SR č. 543/2002 Z. z. o ochrane prírody a krajiny v znení neskorších predpisov (ďalej len „zákon o OPaK“).
Obec Lekárovce ako príslušný orgán štátnej správy v prvom stupni vo veciach ochrany drevín podľa § 2 písm. f) zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky a § 69 písm. d) až f) zákona o OPaK, oznamuje v súlade s ustanoveniami § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov, že uvedeným dňom bolo začaté konanie v predmetnej veci.
Súčasne Obec Lekárovce na základe preneseného výkonu štátnej správy ochrany prírody a krajiny zvoláva ústne pojednávanie spojené s miestnou obhliadkou, ktoré sa uskutoční
dňa 21.03.2017 / utorok / o 1000hod.
so stretnutím na tvare miesta. Do uvedeného termínu začiatku obhliadky v zmysle § 82 ods. 7 zákona o OPaK je možné na základe písomného, alebo elektronického potvrdenia na Obec Lekárovce prejaviť záujem byť účastníkom v začatom správnom konaní.
Účastníci konania a dotknuté orgány štátnej správy v súlade s § 33 ods. 2 zákona č. 71/1967 Zb. o správnom konaní (správny poriadok) v znení neskorších predpisov, môžu pripomienky, námietky a stanoviská k predmetnému konaniu predložiť najneskôr na miestnom šetrení. Na neskôr podané pripomienky sa nebude prihliadať. Do dokladov možno nahliadnuť na Spoločnom obecnom úrade v Sobranciach.
Milan örmezey v.r.
Oznámenie sa doručí: Mária Pivarníková, Nad Laborcom 1770/6, 071 01 Michalovce
Oznámenie sa zverejní: na internetovej stránke obce Lekárovce: www.obeclekarovce.sk
Vydané dňa 10. 03. 2017 | 206x prečítané |

References: § 47
 § 2
 § 69
 § 18
 § 82
 § 33